
Βράβευση Δημάρχου Κιλκίς από τον Αθλητικό Σύλλογο ‘’Κεραυνός’’ Χωρυγίου 
Για την πολύτιμη προσφορά του στον αθλητισμό και στην ποδοσφαιρική ομάδα του Χωρυγίου βράβευσε τον Δήμαρχο Κιλκίς Δημήτρη Κυριακίδη ο Αθλητικός Σύλλογος ‘’Κεραυνός’’ στον ετήσιο καλοκαιρινό χορό του. 
Ο Δήμαρχος Κιλκίς ευχαρίστησε τη Διοίκηση του Αθλητικού Συλλόγου για την τιμητική διάκριση και τόνισε ότι τόσο ο ίδιος όσο και η Δημοτική Αρχή στέκονται αρωγοί στην προσπάθεια αναβάθμισης του ερασιτεχνικού ποδοσφαίρου και παροχής κινήτρων για την ενασχόληση των νέων ανθρώπων με τον αθλητισμό 
Ο χορός του Αθλητικού Συλλόγου πραγματοποιήθηκε την 1η Αυγούστου στο Δημοτικό Στάδιο Χωρυγίου, με πλούσιο ποντιακό πρόγραμμα. 
